

**Vedtekter for styringsgruppen**

**«Fremtidens Karasjok - Boahttevaš Kárášjohka»**

Vedtatt 5. november 2019 i Karasjok.

**1 Intensjon**

Prosjektet «Fremtidens Karasjok - Boahttevaš Kárášjohka» er et omstillingsprosjekt som gjennomføres av Karasjok kommune, med støtte fra Fylkesmannen i Troms og Finnmark og Kommunal- og moderniseringsdepartementet. Prosjektet skal bidra til varig endring i Karasjok kommune for å gjøre kommunen bedre i stand til å løse sitt samfunnsoppdrag på vegne av befolkningen i kommunen.

**2 Sammensetning**

Styringsgruppen består av medlemmene i formannskapet i Karasjok kommune, Fylkesmannen i Troms og Finnmark, rådmann i Kautokeino kommune, samt hovedtillitsvalgte og hovedverneombud i Karasjok kommune.

**3 Mandat**

Styringsgruppen skal være en diskusjons- og beslutningsarena i saker som gjelder gjennomføring av prosjektet «Fremtidens Karasjok – Boahttevaš Kárášjohka». Styringsgruppen har ansvar for helheten og framdriften i prosjektet og skal blant annet:

* Legge føringer for arbeidet som skal gjøres i prosjektet
* Godkjenne fremdriftsplaner for prosjektet og delprosjektene
* Godkjenne rapporter i forbindelse med utbetalingsanmodninger
* Gi innspill til beslutningsgrunnlag for videre behandling i kommunens ordinære beslutningsorganer

**4 Organisering**

Prosjekteier: Kommunestyret i Karasjok

Prosjektansvarlig: Rådmann i Karasjok kommune

Prosjektleder: Marit Meløy, Karasjok kommune

Delprosjektansvarlig Helse og omsorg Annhild R. Nedrejord, Karasjok kommune

Delprosjektansvarlig Oppvekst: Arnulf Soleng, Karasjok kommune

Delprosjektansvarlig Teknisk, plan, miljø: Kristin Norbye-Bekkelund, Karasjok kommune

Delprosjektansvarlig Styring og økonomi: Frøydis Lindseth, Karasjok kommune

Ass. prosjektleder/koordinator: Håvard Moe, KS Konsulent AS

Delprosjektleder Helse og Omsorg: Geir Johan Hansen, KS Konsulent AS

Delprosjektleder Oppvekst: Marlen Faannessen, KS Konsulent AS

Delprosjektleder Teknisk, plan, miljø: Arild Sørum Stana, KS Konsulent AS

Delprosjektleder styring og økonomi: Olve Molvik, KS Konsulent AS

Styringsgruppen gjør som hovedregel vedtak gjennom konsensus. I saker hvor det ikke er mulig å oppnå konsensus, løftes saken til kommunens ordinære politiske beslutningsorganer.

Saker som berører tjenestetilbudet og organisasjonene, og som krever politiske beslutninger fremmes av rådmannen til behandling i kommunens ordinære beslutningsorganer.

Prosjektleder er sekretariat for styringsgruppen.

**5 Møteplan**

Plan for møtevirksomheten i prosjektperioden vedtas årlig og første gang i konstituerende møte.

**6 Finansiering**

Prosjektet er finansiert gjennom tilskudd fra Kommunal- og moderniseringsdepartementet, skjønnsmiddeltilskudd fra Fylkesmannen i Troms og Finnmark, samt en kommunal egenandel. Total budsjettramme er pålydende kr. 15 mill.

Fylkesmannen i Troms og Finnmark og rådmannen i Kautokeino finansierer selv eget arbeid i forbindelse med forprosjektet.

Kostnader knyttet til styringsgruppens møter belastes prosjektet. Karasjok kommune er ansvarlig for praktiske forhold knyttet til prosjektets økonomi.

**7 Endring av vedtekter**

Styringsgruppen kan endre vedtektene gjennom enstemmig vedtak.

**8 Tidsavgrensning**

Styringsgruppen fungerer etter disse vedtekter til prosjektet er avsluttet gjennom vedtak i kommunestyret.